The Electrical Contractor Archives - Page 44 of 50 - EE Publishers
Daar is seker van ons lede wat daar by Rooikoppies in die leer was, en ek glo nie hulle het juis vreeslike aangename herinneringe het aan die “army” dae nie! Vir ons was dit egter lekker om ŉ paar dae daar in die bos deur te bring, ŉ lekker vierwiel-aangedrewe voertuig te hê (die […]
The ECA(SA) Highveld Region and Vector magazine invite you to play, have fun and do business at the ECA Highveld Charity Golf Day 2014 for ECA members and suppliers of products and services to the electrical contracting and electrical installations sector. The proceeds of the golf day are to be donated to charity. The […] Fleurie, die optelkatjie – 101 Slaaptydstories
Fleurie, die optelkatjie
Fleurie was ŉ optelkatjie, ŉ meisie-kat met groot groen oë en lang wimpers en ŉ sagte meeaaw, wat eens op ŉ tyd by wrede mense gewoon het.
Fleurie was ŉ verwaarloosde katjie, omdat die mense wat vir haar moes sorg, nie meer vir haar kos of water gegee het nie en haar nie in die winter in ŉ warm kombersie toegevou het nie. Fleurie het op die koue-harde grond geslaap en haar lyfie styf opgekrul, soos koeksister, net om bietjie warm te kry. In die winter is dit bibberkoud in Pretoria en die temperatuur daal elke nag tot onder vriespunt – ysig koud vir ‘n katjie wat buite moes slaap.
“Ons gaan nou weg,” het die nare man wat vir Fleurie moes sorg, vir sy vrou gesê. “Fleurie moet hier bly en self regkom, sy moet maar muise vang as sy honger word. Sy is op haar eie, ons gaan nie meer vir haar sorg nie. Ons gee ook nie meer om nie. Kom ons ry.”
“Maar Fleurie is te klein om muise te vang! Die meeste van die muise is groter as sy. Sy is boonop ŉ meisiekat,” het die vrou bekommerd geantwoord.
“Dit is nou maar jammer vir Fleurie, sy moet self oorleef. Ons kan nie langer vir haar sorg nie.”
“Ons kan nie net vir Fleurie so los nie,” protesteer die vrou, “sy sal doodgaan van die honger en die kwaai honde gaan haar jaag. Sy is te klein om vir haarself te sorg.”
“Klim in die motor, vrou,” het die nare man nors gesȇ. “Ons moet ry, ons het nie meer tyd vir kattekwaad nie.”
Die wrede, onsimpatieke man en sy vrou het weggery en klein Fleurie het alleen agtergebly in die reën. Daar was niemand om vir Fleurie te sorg nie, niemand om haar te help as sy koud kry of honger word nie. Klein Fleurie was alleen en baie bang vir die donker en die gulsige honde wat haar elke dag byt. Fleurie het nie geweet wat om te doen nie, sy kon nêrens kos kry nie en sy het gebibber van die koue. Sy het al hoe maerder geword en baie gewig verloor, naderhand het net haar ribbetjies uitgesteek. Sy was die hele tyd bang en het weggekruip sodat die groot honde haar nie kon jaag nie. Die honde se tande was so skerp soos dorings en elke keer as hulle klein Fleurie sien, het hulle haar gebyt en klossies hare uit haar gehap.
Toe kom daar eendag ŉ pragtige feëkoningin by Fleurie se huisie verby en sy sien die klein katjie onder ŉ struik wegkruip. Die feëkoningin se onderdane het haar Bee genoem, soos heuningby en sy het ŉ groot goue koets gehad, met baie perde en knegte en wagte wat langsaan geloop het. Die perde was fors en dapper en die knegte moes versigtig loop om nie onder hul groot hoewe te beland nie.
“STOP! Stop die koets,” beveel die feëkoningin en haar knegte bring die hele stoet tot stilstand. Fluks bring die koetsier ŉ goue voetstoeltjie, sodat die feëkoningin nie met haar pragtige goue skoene in die modder en water hoef te trap nie. Stadig en statig het die feëkoningin nader gekom en voor klein Fleurie gaan buk. Fleurie was baie bang en het onder die struik weggekruip, net haar stertjie het uitgesteek.
Fleurie het gebewe van vrees en eers wou sy nie gehad het dat die feëkoningin haar raaksien of aan haar raak nie. Sy het gebibber en was papsopnat, maar die Feëkoningin het haar nietemin opgetel en saggies met haar begin praat.
“Waarom is jy so koud en nat, klein katjie?” wou die feëkoningin besorg by Fleurie weet. “Waarom is jy so maer? Waar is die mense wat in hierdie ou donker huis gebly het en vir jou moes sorg? Waarom is jy so bang? Waar is jou mense?”
Maar Fleurie het nie geantwoord nie en net saggies in die feëkoningin se warm arms gelê. Sy was te bang om te roer en bang dat iemand weer met haar sal raas. Vir die eerste keer in jare het Fleurie veilig gevoel en dankbaar dat iemand met warm hande haar troetel en beskerm.
Die feëkoningin se knegte en wagte het begin ongeduldig raak. Hulle wou hê die feëkoningin moes weer in haar koets klim, want die paleis was nog vȇr. “Koningin, ons moet ry,’ sê hulle. “Los die kat uit, ons moet ry, die paleis is nog baie vêr.”
“Goed, ons kan ry,” sê die feëkoningin geduldig, “maar die katjie kom saam. Ons gaan haar nie hier los nie. Kyk net hoe maer en bang is sy.”
“Maar koningin,” kla die wagte en knegte, “wat gaan ons met so ŉ klein katjie in die grote paleis doen?”
Koningin Bee was nie net gewone koningin nie, sy was ook goedhartig en beleefd met mense. Sy was ŉ koningin van harte, omdat sy vir mense en diere omgegee het.
“Nou maar goed, as julle dan daarop aandring, gee ons vir Fleurie ŉ werk in die kasteel. ŉ Taak wat sy elke dag kan doen om haar kos en water en veilige losies in die kasteel te verdien. Ons gee vir haar die verantwoordelikheid om muise in die kasteel te vang. Fleurie kan die kasteel se amptelike en formele muisvanger word!”
“Maar feëkoningin, daar is nie muise in jou kasteel nie” protesteer die diensknegte. “Die kasteel is silwerskoon, daar is niks ongediertes daar nie – nie eers een muis vir Fleurie om te vang nie. Fleurie gaan net elke dag in die son lê en niks doen nie. Buitendien, katte slaap die meeste van die tyd.”
“Aha,” glimlag die goedhartige feëkoningin tevrede, toe Fleurie saam met haar terug in haar goue koets klim. Sy troetel klein Fleurie op haar skoot, maak vir Fleurie met ŉ handdoekie droog en borsel haar hare totdat sy van bo tot onder blink. “Nou verstaan julle. Van nou af gaan Fleurie in die kasteel bly en in die son lê, net wanneer sy wil. Wanneer sy op haar snoesige kombersie lê en slaap, mag julle haar nie steur nie. Sorg dat sy baie kos en water het en elke dag in die tuin van die kasteel kan wandel, net soos ŉ eregas. Pas haar op en beskerm haar met julle lewens, net soos julle my beskerm en sorg dat sy nooit weer koud of alleen of nat word nie. Van nou af gaan ons almal sorg dat Fleurie die gelukkigste katjie ooit word, omdat sy spesiaal is. Alle diere is spesiaal.”
Van daardie dag af het klein Fleurie in die feëkoningin se kasteel gewoon, gelukkig en tevrede, die oulikste klein katjie in die hele wêreld. En van daardie dag af was die goedhartige feëkoningin B nie alleen ŉ koningin van mense nie, maar ook van diere.
Henning van Aswegen lives in Gordon's Bay, a small coastal town East of Cape Town, South Africa. His books and stories can be found at Kraal publishers, South Africa, on Amazon/Kindle and Rabbit Trails publishers.
Junie 27, 2019
One thought on “Fleurie, die optelkatjie”
Julie 1, 2019 at 6:00 vm
Oulike storie. Anders as wat my dogtertjie verwag het. Dalk moet jy net regstel: Pretoria is ‘n somer reënvalstreek, dus reën dit nie hier by ons in die winter nie